— 310 — 
d’une mesure de bois en la forest de Boullongne, 
laquelle se prenoit avecq les usaiges des officiers et 
se delivroit par iceulx ausdicts sieur(s) du Manoir, 
Dont il les en a veu joir consécutiuement sans aulcun - 
contredict et mesmes a oÿ dire à ses deffunctz pere 
et mère qui sont déceddez fort vielz et antiens, et aux 
plus vielz dudict lieu de Hesdin l'abbé quilz auoient 
oÿ dire à leurs prédécesseurs que ledict droict d'une 
mesure de bois appartenoit aux sieurs du Manoir : 
à cause dudict lieu qui estoit tenu et mouuant de 
l’abbaie de Samer et quil y en avoit tiltre bien antien 
quilz auoient veu et dont ils disoient que tout le-temps 
de Jeur congnoissance lesdictz sieur(s) du Manoir 
avoient joÿ et leur en auoit esté faict délivrance en 
ladicte forest de Boullongne par les officiers du Roy 
sans contredict, mesmes luy qui déppose dict auoir 
veu par plusieurs fois, et parauant Ja prinse de la 
ville de Boullongne faicte par les Angloix, charier et 
amener audict lieu du Manoir du bois de ladicte forest 
que l'on disoit provenir de la couppe de ladicte 
mesure qui appartenoit audict sieur du Manoir, et se 
ténoit cella pour vray et certain sans aulcune 
difficulté. Sy a aussy entendu que par les heritiers de 
feu Jehan Roussel, desquelz il ne sçait bonnement le 
nom, fut faict accord'auecq le vefue dudict Roussel, 
_par lequel l'on luy laissoit entre aultres choses la 
 couppe de ladicte mesure de bois sa vie durant et 
par ususfruict, dont il est certain que ladicte vesve a 
joÿ et a veu quelle le faisoit mener audict lieu du 
Manoir, où elle faisoit lors sa résidence, Et comme il 
a entendu ledict Guy disque, à present sieur du 
| ape n’en debuoit joir sinon apprès le trespas de 
